Taiwanin maantiede
Taiwan muodostuu nykyään pääasiassa Taiwanin saaresta. Taiwanin lisäksi Kiinan tasavallan hallinnassa on myös muutamia pieniä saaria Taiwaninsalmen toisella puolella Kiinan rannikolla. Saarivaltion kokonaispinta-ala on 35 980 neliökilometriä, josta sisävesiä on 2,8 prosenttia. Sen itäpuolella sijaitsee Filippiinienmeri.
Kinmen
Kinmen eli Quemoy on Taiwanille kuuluva saariryhmä Taiwaninsalmessa Xiamenin lahden suulla, noin 2,5 km Manner-Kiinan rannikosta ja 275 km Taiwanista luoteeseen. Se koostuu samannimisestä pääsaaresta ja 11 pienemmästä saaresta ja luodosta. Pääsaarella on kukkuloita, kallioita ja tasankoja. Pääasiallinen tulonlähde on maanviljely, joka tuottaa bataattia, maapähkinöitä, hirssiä, vehnää, soijapapuja, vihanneksia ja riisiä.